**Maini Sorri**  (oik. **Maini Päivikki Sorri Hongslo**; s. 7. huhtikuuta 1957 Ulvila) on ruotsinsuomalainen laulaja ja säveltäjä.

Lapsuus- ja opiskeluaika
------------------------

Sorri on säveltänyt 8-vuotiaasta asti. Hän muutti 17-vuotiaana Ruotsiin. Päästyään ylioppilaaksi Uppsalan Katedraalikoulusta hän opiskeli musiikkitiedettä ja estetiikkaa Uppsalan yliopistossa. Hän valmistui musiikinopettajaksi Örebron Musiikkikorkeakoulusta (nyk. *Musikhögskolan vid Örebro Universitet*) 1985.

Ura
---

### 1985–2009

Sorri on toiminut muun muassa lukion musiikinopettajana Enköpingissä ja pianonsoiton- ja laulunopettajana Tierpin musiikkikoulussa. Sorri on levyttänyt ja esittänyt laulujaan konserteissa, radiossa ja televisiossa Ruotsissa sekä kilpaillut lauluillaan. 

Maini Sorrin ensimmäinen albumi *Lauluja elämän vuodenajoista/Sånger om livets årstider*  ilmestyi 1998. Levy sisältää, omien sanoitusten lisäksi, sävellyksiä mm. Lauri Viidan, Pär Lagerkvistin ja Kirsi Kunnaksen (5 lastenlaulua) runoihin. Toinen albumi *Jäit tuoksuna minuun/Din doft stannade kvar* ilmestyi 2006. Levyllä on omia ja muiden ruotsinsuomalaisten sanoituksia sekä mm. Eino Leinon runoon sävelletty *Nocturne*. Yhteistyö Barbara Helsingiuksen kanssa alkoi 2006. Barbara Helsingius on kääntänyt monta Sorrin säveltämää laulua englanniksi. Sorrin joululevy *Christmas In Our Hearts* julkaistiin 2006.

Sorrin musiikki on levinnyt tehokkaasti internetin avulla.

### 2010–2015

Single *Someday* julkaistiin 2010 ja *Someday Vol. 2*-albumi 2011. Someday oli 43 viikkoa *Music World Radion* Top20-listalla.
Sorri ja italialainen artisti *John Baumann* perustivat *Sorriso*-yhtyeen 2010. Yhteistyön tuloksena on syntynyt kaksi singleä, *Hiding Place* 2010 ja *Special Friend* 2011.

Maini Sorrin yhteistyö amerikkalaisen sanoittajan *Gary Cornmanin* kanssa alkoi 2011. Sorrin säveltämä ja Gary Cornmanin sanoittama teknosinkku *Let Me Do Your Time* oli 9 viikkoa Ruotsin Radion *Digilistalla*, joka listaa viikoittain digitaalisesti eniten myydyt levyt, ja 66 viikkoa Music World Radion Top20-listalla. Maini Sorrin *Dreamworld* EP-levy julkaistiin lokakuussa 2011. Maini Sorri tuli toiseksi *I'm a Hollywood Star* kykyjenetsintä-kilpailussa netillä 2011.

Maini Sorrin toukokuussa 2012 julkaistu single *Shiny Eyes* kipusi neljänneksi *CMJ Top5*-listalla Amerikassa. *Please Go Away* ja *Please Go Away (Rock Remix)* singlet julkaistiin marraskuussa 2012.

2013 julkaistiin singlet *Hold Me*, *Just A Dream (Remixes)* ja *Silent Night*. Maini Sorrin ja musiikkituottaja *Jörgen Hanssonin* *Moira* single julkaistiin maaliskuussa 2014. Sorrin ja amerikkalaisen rap-artistin *Magneto Dayon* single *Blue Song* julkaistiin 9. kesäkuuta 2014. *Blue Song* kipusi kahdessa viikossa kolmelle kansalliselle *DRT Top*-listalle Amerikassa. *Awoken Heartbroken* ja *Awoken Heartbroken (Remixes)* julkaistiin syksyllä 2014. *Awoken Heartbroken* kipusi neljälle kansalliselle *DRT Top*-listalle.

Sorrin *Lost Love* ja *Lost Love (Dance Remix)* singlet julkaistiin 15. kesäkuuta 2015. Levyt tuotti Los Angelesissa toimivan *Permanent Ability*-yhtyeen laulaja, lauluntekijä ja musiikkituottaja *Brian Lanese* ja kitaristi *Orlando Mestre*. *Permanent Ability* on moninkertainen Grammy-ehdokas. *Lost Love (Dance Remix)* kipusi kahdelle kansalliselle *DRT Top*-listalle. 26. lokakuuta 2015 julkaistiin Brian Lanesen ja Orlando Mestren tuottama single *Never Said Goodbye*.

### 2016–

Sorrin ja amerikkalaisen rap-artistin *Magneto Dayon* toinen single *Second Chance* julkaistiin 25. tammikuuta 2016. Saksalaisen *Carsten Lehmannin* tuottama *Second Chance* nousi kansalliselle *DRT Top*-listalle jo ennen levyn julkaisua, ja ylsi kansalliselle monen genren *DRT Top 200*-listalle helmikuussa. Sorrin single *I Fall To Pieces* julkaistiin 31.toukokuuta 2016 *Brian Lanesen* ja *Orlando Mestren* tuottamana. *Lost Love* julkaistiin syyskuussa 2016 amerikkalaisen *Metronomicon: Slay The Dance Floor*-videoroolipelin ääniraidassa.

Maini Sorrin 25. levy *Parting Of Our Way* julkaistiin 23. tammikuuta 2017. *Parting Of Our Way*-singlen tuottivat Brian Lanese ja Orlando Mestre. 

Sorrin ja rap-artisti Magneto Dayon albumi *When Two Worlds Meet* julkaistiin 23. toukokuuta 2018. 

Maini Sorrin pop/rock/dance albumi *Bring Me Home* julkaistiin 20. syyskuuta 2018 Brian Lanesen ja Orlando Mestren tuottamana. Sanoituksista vastaa Gary Cornman. Nimikkokappaletta lukuun ottamatta albumin kappaleet on julkaistu aiemmin. Lost Love kipusi elokuussa 2018 Isossa-Britanniassa Belter-Radion lista-ykköseksi. Sorrin single *You Are On My Mind* julkaistiin 26. lokakuuta 2018 Jaakko Viitalan tuottamana ja Barbro Norbergin sanoittamana.

Diskografia
-----------

### Albumit

* *Lauluja elämän vuodenajoista/Sånger om livets årstider* (1998)
* *Jäit tuoksuna minuun/Din doft stannade kvar* (2006)
* *Someday Vol. 2* (2011)
* *Maini Sorri & Magneto Dayo - When Two Worlds Meet* (2018)
* *Bring Me Home* (2018)
* *Someday Vol. 3* (2019)
* *Shiny Eyes Vol. 2* (2023)
* *Bring Me Home Vol. 2* (2023)

### EP-levyt

* *Christmas In Our Hearts* (2006)
* *Someday* (2010)
* *Dreamworld* (2011)

### Singlet

* 2010 "Hiding Place" (Sorriso)
* 2011 "Let Me Do Your Time"
* 2011 "Special Friend" (Sorriso)
* 2012 "Shiny Eyes"
* 2012 "Please Go Away"
* 2012 "Please Go Away (Rock Remix)"
* 2013 "Hold Me"
* 2013 "Just A Dream (Remixes)"
* 2013 "Silent Night"
* 2014 "Moira" (Maini Sorri & Jörgen Hansson)
* 2014 "Blue Song" (Maini & Magneto Dayo)
* 2014 "Awoken Heartbroken"
* 2014 "Awoken Heartbroken (Remixes)"
* 2015 "Lost Love"
* 2015 "Lost Love (Dance Remix)"
* 2015 "Never Said Goodbye"
* 2016 "Second Chance" (Maini & Magneto Dayo)
* 2016 "I Fall To Pieces"
* 2017 "Parting Of Our Way"
* 2018 "You Are On My Mind"
* 2020 "Through Teary Eyes"
* 2021 "Tomorrow"
* 2023 "Just Let Me Sing"

Laulukirjat
-----------

Maini Sorrin ensimmäinen laulukirja *Lauluja elämän vuodenajoista* julkaistiin 1992. Vuonna 2006 samaan aikaan *Jäit tuoksuna minuun/Din doft stannade kvar*-levyn kanssa julkaistiin Maini Sorrin toinen laulukirja *Metsä laulaa/Skogen sjunger*, jossa ovat kaikki albumin laulut sekä sävellyksiä muun muassa Saima Harmajan, Kaarlo Sarkian ja Aila Meriluodon runoihin. Kolme Kirsi Kunnaksen runoihin sävellettyä lastenlaulua julkaistiin 1993 *Lasten kultainen laulukirja 2:ssa*.

* Maini Sorri: *Lauluja elämän vuodenajoista*. Uppsala: Uppsalan suomalainen seurakuntaryhmä, 1992.
* Virpi Kari: *Lasten kultainen laulukirja 2*, s. 83, 91. Espoo: Fazer Musiikki Oy, 1993. ISBN 951-757-277-8.
* Maini Sorri: *Metsä laulaa/Skogen sjunger*. Nykvarn: Finn-Kirja, 2006. ISBN 91-7428-122-4. (ruotsiksi, suomeksi)

Perhe
-----

Maini Sorri avioitui 27. toukokuuta 2006 insinööri Terence Hongslon kanssa .

Lähteet
-------

1. ↑  Säteri, Ville: Laulujen taustalla vahvat tunteet.  *Tyrvään Sanomat*, 30.7.1998.
2. ↑  Kuusisto, Anu: Raikasta kesäpäivän musiikkia.  *Lempäälän-Vesilahden Sanomat*, 3.8.1998, nro 60, s. 7.
3. ↑  Ringborg, Maria: Sånger på två språk.  *Upsala Nya Tidning*, 30.3.2006.  (ruotsiksi)
4. ↑  Uppsalamusikern Maini Sorri som fått ett uppsving för sin popmusik i Nordamerika *Uppsalatidningen*.  23.2.2007 Viitattu 4.7.2014.  (ruotsiksi)
5. ↑  Internet vägen till musikframgångArkistoitu kopio *Upsala Nya Tidning*.  6.11.2009 Viitattu 21.9.2015.  Arkistoitu 14.7.2014. Viitattu 21.9.2015. (ruotsiksi)
6. ↑  Uppsalabo på het musiklista *Sveriges Radio*.  8.3.2011 Viitattu 22.9.2015.  (ruotsiksi)
7. ↑  Mello ut, Maini in *Sveriges Radio*.  6.4.2011 Viitattu 22.9.2015.  (ruotsiksi)
8. ↑  Uppsaladisco på digilistanArkistoitu kopio *Upsala Nya Tidning*.  5.4.2011.  Arkistoitu 15.7.2014. Viitattu 23.9.2015. (ruotsiksi)
9. ↑  Music World Radio Top20 chart *Music World Radio*.  Viitattu 23.9.2015.
10. ↑  I'm A Hollywood Star International Talent CompetitionArkistoitu kopio *I'm a Hollywood Star*.  Viitattu 23.9.2015.  Arkistoitu 26.11.2015. Viitattu 23.9.2015.
11. ↑  Framgång i USA för Maini Sorri.  *Upsala Nya Tidning*, 23.5.2012.  (ruotsiksi)
12. ↑  National Airplay Top 50 R&B/Hip-Hop Chart *Record World Magazine*.  Viitattu 23.9.2015.
13. ↑  National Airplay Top 50 Independent Chart *Record World Magazine*.  Viitattu 23.9.2015.
14. ↑  National Airplay Top 200 Chart *Record World Magazine*.  Viitattu 23.9.2015.
15. ↑  National Airplay Top 50 Adult Contemporary Chart *Record World Magazine*.  Viitattu 23.9.2015.
16. ↑  National Airplay Top 200 Chart *Record World Magazine*.  Viitattu 23.9.2015.
17. ↑  National Airplay Top 50 Independent Chart *Record World Magazine*.  Viitattu 23.9.2015.
18. ↑  National Airplay Top 50 Rock Chart *Record World Magazine*.  Viitattu 23.9.2015.
19. ↑  National Airplay Top 50 R&B/Hip-Hop Chart *Record World Magazine*.  Viitattu 7.6.2017.
20. ↑  National Airplay Top 75 Independent Chart *Record World Magazine*.  Viitattu 7.6.2017.
21. ↑  National Airplay Top 80 Independent Chart *Record World Magazine*.  Viitattu 8.6.2017.
22. ↑  National Airplay Top 200 Chart *Record World Magazine*.  Viitattu 8.6.2017.
23. ↑  Review: Metronomicon: Slay the Dance Floor is a toe-tappin’ good time *GameZone*.  Viitattu 25.2.2019.
24. ↑  The Metronomicon - The Soundtrack! *Steam*.  Viitattu 4.10.2018.  (englanniksi)
25. ↑  Uppsalamusiker sjunger med USA-rappareArkistoitu kopio *Upsala Nya Tidning*.  9.5.2018 Viitattu 4.10.2018.  Arkistoitu 4.10.2018. Viitattu 4.10.2018. (ruotsiksi)
26. ↑  Stjernstedt, Petter: Skivrecension: Maini Sorri & Magneto Dayo – When Two World Meet *Kulturbloggen*.  18.5.2018 Viitattu 4.10.2018.  (ruotsiksi)
27. ↑  Palmeby, Nils: Stoner, proggrock, mainstreampop - här är bästa Gästrikesläppen i april 2018 *Gefle Dagblad*.  30.4.2018 Viitattu 4.10.2018.  (ruotsiksi)
28. ↑  Bring Me Home by Maini Sorri *Warlock Asylum International News*.  23.9.2018 Viitattu 4.10.2018.  (englanniksi)
29. ↑  Palmeby, Nils: Lista: Elva musiksnackisar från Gävle i september *Gefle Dagblad*.  28.9.2018 Viitattu 4.10.2018.  (ruotsiksi)
30. ↑  Kinnari, Samuli: Uusi levy ja listaykkönen – Maini Sorrin Bring Me Home kertoo tositarinan *Kokemäenjokilaakson Uutiset*.  22.9.2018 Viitattu 4.10.2018.
31. ↑  Maini Sorri: You Are On My Mind complements Maini's seasoned voice *Tunedloud Magazine*.  26.10.2018 Viitattu 25.2.2019.  (englanniksi)
32. ↑  Pajuranta, Marjo: Maini Sorrin kevät on onnea tulvillaan.  *Tyrvään Sanomat*, 11.5.2006.
33. ↑  Malin, Emilia: Rakkauden taika hurmaa kesähäissä.  *Ruotsin Suomalainen*, 1.6.2006, nro 22.

Aiheesta muualla
----------------

* Sorrin www-sivut (englanniksi)